turjo4nis/wikipedia-bn-dump-20250701 huggingface dataset:
পিগম্যালিয়ন (১৯৩৮-এর চলচ্চিত্র)

পিগম্যালিয়ন হল অ্যান্থনি অ্যাসকুইথ ও লেসলি হাওয়ার্ড পরিচালিত ১৯৩৮ সালের ব্রিটিশ চলচ্চিত্র। জর্জ বার্নার্ড শ' তার নিজের রচিত একই নামের নাটক অবলম্বনে এর চিত্রনাট্য রচনা করেন। এতে শ্রেষ্ঠাংশে অভিনয় করেছেন লেসলি হাওয়ার্ড ও ওয়েন্ডি হিলার।

চলচ্চিত্রটি ব্যবসায়িক ও সমালোচনামূলকভাবে সফলতা অর্জন করে এবং শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জনসহ আরও তিনটি একাডেমি পুরস্কারের মনোনয়ন লাভ করে। এই চলচ্চিত্রের চিত্রনাট্য পরবর্তী কালে ১৯৫৬ সালের সঙ্গীতনাট্য মাই ফেয়ার লেডি এবং এই সঙ্গীতনাট্য থেকে ১৯৬৪ সালে একই নামের চলচ্চিত্র নির্মিত হয়।

কুশীলব
 লেসলি হাওয়ার্ড - প্রফেসর হেনরি হিগিন্স
 ওয়েন্ডি হিলার - এলিজা ডুলিটল
 উইলফ্রিড লসন - আলফ্রেড ডুলিটল
 মারি লর - মিসেস হিগিন্স
 স্কট সান্ডারল্যান্ড - কর্নেল জর্জ পিকারিং
 জিন ক্যাডেল - মিসেস পিয়ার্স
 ডেভিড ট্রি - ফ্রেডি এইন্সফোর্ড-হিল
 এভারলি গ্রেগ - মিসেস এইন্সফোর্ড-হিল
 লুইন ম্যাকগ্রা - ক্লারা এইন্সফোর্ড-হিল
 এসমে পার্সি - কাউন্ট অ্যারিস্টিড কারপ্যাথি
 ভায়োলেট ভ্যানব্রুগ - রাষ্ট্রদূত
 আরিরিস হোয়ি - ইসাবেল
 ভায়োলা ট্রি - পার্ফিড
 আইরিন ব্রাউন - ডাচেস
 কেট কাটলার - বৃদ্ধ মহিলা
 ক্যাথলিন নেসবিট - বৃদ্ধ মহিলা
 ও. বি. ক্লেরেন্স - মিস্টার বার্চউড
 ওয়ালি প্যাচ - প্রথম পার্শ্বস্থ ব্যক্তি
 এইচ. এফ. ম্যাটলবি - দ্বিতীয় পার্শ্বস্থ ব্যক্তি
 আইভর বার্নার্ড - রম্য পার্শ্বস্থ ব্যক্তি
 সেসিল ট্রুনচার - প্রথম পুলিশ
 স্টিফেন মারি - দ্বিতীয় পুলিশ
 এইলিন বেলডন - মিসেস হিগিন্সের রূপসজ্জার সহকারী
 ফ্র্যাঙ্ক অ্যাটকিনসন - ট্যাক্সি চালক

কৃতিত্ব দেওয়া হয়নি
 লিও গেন - রাজকুমার
 ময়না ম্যাকগিল
 প্যাট্রিক ম্যাকনি - অতিরিক্ত শিল্পী
 অ্যান্থনি কোয়াইল - এলিজার চুল বিন্যাসকারী

পুরস্কার ও মনোনয়ন
জর্জ বার্নার্ড শ', ডব্লিউ. পি. লিপসকম্ব, সেসিল আর্থার লুইস ও ইয়ান ডালরিম্পল ১১তম একাডেমি পুরস্কার আয়োজনে শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন। এছাড়া চলচ্চিত্রটির জন্য পাসকেল শ্রেষ্ঠ চলচ্চিত্র বিভাগে, লেসলি হাওয়ার্ড শ্রেষ্ঠ অভিনেতা বিভাগে এবং ওয়েন্ডি হিলার শ্রেষ্ঠ অভিনেত্রী বিভাগে অস্কারের মনোনয়নের লাভ করেন। বার্নার্ড শ তার পুরস্কার প্রাপ্তির প্রতিক্রিয়ায় বলেন, "আমাকে কোন সম্মাননা প্রদান করার তাদের জন্য অপমানজক, বিষয়টি এমন যে তার কখনো আমার নাম শুনেনি এবং তার চেয়েও বেশি মনে হচ্ছে যে তার কখনোই শুনেনি। তাদের হয়ত ইংল্যান্ডের রাজা হওয়ার জন্য ষষ্ঠ জর্জকেও সম্মাননা প্রেরণ করতে পারে।" যাই হোক তার বন্ধু ম্যারি পিকফোর্ড পরে বলেন যে তিনি তার বাড়িতে এই পুরস্কারটি প্রদর্শনীর জন্য রেখে দিয়েছেন।

চলচ্চিত্রটি ১৯৩৮ সালে ভেনিস চলচ্চিত্র উৎসবে প্রদর্শিত হয় এবং লেসলি হাওয়ার্ড শ্রেষ্ঠ অভিনেতা বিভাগে ভল্পি কাপ অর্জন করেন এবং চলচ্চিত্রটি মুসোলিনি কাপের জন্য মনোনীত হয়।

তথ্যসূত্র

বহিঃসংযোগ

 
 
 
 
 

১৯৩৮-এর চলচ্চিত্র
১৯৩০-এর দশকের প্রণয়ধর্মী নাট্য চলচ্চিত্র
১৯৩০-এর দশকের হাস্যরসাত্মক নাট্য চলচ্চিত্র
১৯৩০-এর দশকের প্রণয়ধর্মী হাস্যরসাত্মক চলচ্চিত্র
জর্জ বার্নার্ড শয়ের সাহিত্যকর্ম অবলম্বনে চলচ্চিত্র
নাটক অবলম্বনে ব্রিটিশ চলচ্চিত্র
ব্রিটিশ চলচ্চিত্র
ব্রিটিশ প্রণয়ধর্মী নাট্য চলচ্চিত্র
ব্রিটিশ প্রণয়ধর্মী হাস্যরসাত্মক চলচ্চিত্র
ব্রিটিশ হাস্যরসাত্মক নাট্য চলচ্চিত্র
ব্রিটিশ সাদাকালো চলচ্চিত্র
লন্ডনের পটভূমিতে চলচ্চিত্র
১৯৩০-এর দশকের ইংরেজি ভাষার চলচ্চিত্র
পাইনউড স্টুডিওজে ধারণকৃত চলচ্চিত্র
কাঁঠালবাড়ী ইউনিয়ন, শিবচর

কাঁঠালবাড়ী ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। কাঁঠালবাড়ী ইউনিয়নের উপর দিয়ে পদ্মা নদী, ময়নাকাটা নদী ও আড়িয়াল খাঁ নদী প্রবাহিত হয়েছে।

ভৌগোলিক উপাত্ত 
কাঁঠালবাড়ী ইউনিয়নের মোট আয়তন ৯,১৭৯ একর বা ৩৭.১৫ বর্গ কিলোমিটার।। গ্রামের সংখ্যা ২৪টি। ঘরবাড়ির সংখ্যা ৪,১৩৬টি।

এ ইউনিয়নে হাট-বাজার রয়েছে ৪টি।

জনসংখ্যার উপাত্ত 
বাংলাদেশের ২০১১ সালের আদমশুমারি অনুযায়ী কাঁঠালবাড়ী ইউনিয়নের ৪,১৩৬টি পরিবারে মোট জনসংখ্যা ১৯,৬১২ জন এবং প্রতি বর্গ কিলোমিটারে ৫২৮ জন লোক বাস করে। এদের মধ্যে ৯,৭১৬ জন পুরুষ ও ৯,৮৯৬ জন মহিলা এবং লিঙ্গ অনুপাত ৯৮। মুসলিম ধর্মালম্বী ১৯,৫১৯ জন ও হিন্দু ধর্মালম্বী ৯৩ জন।

শিক্ষা 
২০১১ সালের হিসেব অনুযায়ী কাঁঠালবাড়ী ইউনিয়নের সাক্ষরতার হার ৩৩.১% (পুরুষ ৩২.৯%, মহিলা ৩৩.২%)। এ ইউনিয়নে ৫টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।

তথ্যসূত্র 

শিবচর উপজেলার ইউনিয়ন
কাইগা পারমাণবিক বিদ্যুৎ কেন্দ্র

কাইগা পারমাণবিক বিদ্যুৎ কেন্দ্র ভারতের কর্ণাটকের উত্তর-কান্নাডা জেলার কালী নদীর কাছে কাইগায় অবস্থিত একটি পারমাণবিক বিদ্যুৎ উৎপাদন কেন্দ্র। ২০০০ সালের মার্চ থেকে এই কেন্দ্রটি চালু রয়েছে এবং ভারতের পারমাণবিক বিদ্যুৎ কর্পোরেশন এটি পরিচালনা করে।

বিদ্যুৎ কেন্দ্রে ৪ টি ইউনিট রয়েছে। চতুর্থ ইউনিট ২৭ নভেম্বর ২০১০ সালে চালু হয়। দুটি প্রাচীন ইউনিট বিদ্যুৎ কেন্দ্রের পশ্চিম অর্ধেক এবং দুটি নতুন ইউনিট বিদ্যুৎ কেন্দ্রের পূর্ব দিকের সাথে সংযুক্ত রয়েছে। চারটি ইউনিটের সবকটিই ২২০ মেগাওয়াটের ক্ষুদ্র আকারের চাপযুক্ত ভারী জল চুল্লী নিয়ে গঠিত।

তথ্যসূত্র

বহিঃসংযোগ 

কর্ণাটকের পারমাণবিক বিদ্যুৎ কেন্দ্র
২০০০-এ কর্ণাটকে প্রতিষ্ঠিত
২০শ শতাব্দীতে ভারতের স্থাপত্য
চাকউড

চাকমা সিনেমা, হিসাবে পরিচিত এবং পূর্বে চাকমা চলচ্চিত্র হিসাবে পরিচিত চাকউড, চাকমা ভাষার চলচ্চিত্র শিল্প যা ত্রিপুরা, মিজোরাম, অরুণাচল, বাংলাদেশ এবং মায়ানমারে অবস্থিত। শতরূপা সান্যালের পরিচালিত চাকমা চলচ্চিত্র, তনয়াবীর হ্রদ ১৯ জুলাই ২০০৫ এ মুক্তি পেয়েছিল।  তানিয়াবীর হ্রদটি প্রথম ভিডিও চিত্র যা কোনও প্রেক্ষাগৃহে বাণিজ্যিক স্ক্রিনিং রয়েছে।  ভিডিও চলচ্চিত্রের নির্মাণের গতি বাড়ার সাথে সাথে চাকমা চলচ্চিত্রের শিল্প প্রসারিত হয় এবং প্রতি বছর প্রায় 3-10 চলচ্চিত্র নির্মিত হয়।  মোর ঠেঙ্গারি হ'ল প্রথম বাংলাদেশী চাকমা ভাষার চলচ্চিত্র যা প্রথমবারের মতো একটি আদিবাসী ভাষায় একটি গল্পের গল্প বলে।

উল্লেখযোগ্য চাকমা ছায়াছবি

তথ্যসূত্র

বহিঃসংযোগ

 চাকমা ফিল্মস | চাকমা চলচ্চিত্র | চাকমা সিনেমা 
 চাকমা অভিনেতাদের তালিকা | চাকমা অভিনেতা | আইএমডিবিতে চাকমা অভিনেতা 
 চাকমা অভিনেত্রীর তালিকা | চাকমা অভিনেত্রী | আইএমডিবিতে চাকমা অভিনেত্রী

বাংলাদেশের চলচ্চিত্র মাধ্যম
চাকমা ভাষার চলচ্চিত্র
সংস্কৃতি অনুযায়ী সিনেমা
ত্রিপুরার চলচ্চিত্র
মিজোরামের চলচ্চিত্র
কুতুবপুর ইউনিয়ন, শিবচর

কুতুবপুর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৬৩টি গ্রাম নিয়ে গঠিত। কুতুবপুর ইউনিয়নের উপর দিয়ে পদ্মা নদীর শাখা প্রবাহিত হয়েছে।

ভৌগোলিক উপাত্ত
কুতুবপুর ইউনিয়নের মোট আয়তন ৩,৭৭৫ একর বা ১৫.২৮ বর্গ কিলোমিটার।। গ্রামের সংখ্যা ৬৩টি। ঘরবাড়ির সংখ্যা ৩,৮০২টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী কুতুবপুর ইউনিয়নের ৩,৮০২টি পরিবারে মোট জনসংখ্যা ১৭,৩৭৩ জন এবং প্রতি বর্গ কিলোমিটারে ১১৩৭ জন লোক বাস করে। এদের মধ্যে ৮,৭৬৭ জন পুরুষ ও ৮,৬০৬ জন মহিলা এবং লিঙ্গ অনুপাত ১০২। মুসলিম ধর্মালম্বী ১৭,২৬৯ জন, হিন্দু ধর্মালম্বী ৯৯ জন ও অন্যান্য ৫ জন।

শিক্ষা
২০১১ সালের হিসেব অনুযায়ী কুতুবপুর ইউনিয়নের সাক্ষরতার হার ৩৭.৭% (পুরুষ ৩৮.৪%, মহিলা ৩৬.৭%)।

তথ্যসূত্র

শিবচর উপজেলার ইউনিয়ন
মাদবরেরচর ইউনিয়ন

মাদবরেরচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৬টি গ্রাম নিয়ে গঠিত। মাদবরেরচর ইউনিয়নের উপর দিয়ে ময়নাকাটা নদী প্রবাহিত হয়েছে।

ভৌগোলিক উপাত্ত
মাদবরেরচর ইউনিয়নের মোট আয়তন ৫,২৫২ একর বা ২১.২৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ৫,৪১১টি।

এ ইউনিয়নে হাট-বাজার রয়েছে ৫টি। মসজিদের সংখ্যা ১৩০টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী মাদবরেরচর ইউনিয়নের ৫,৪১১টি পরিবারে মোট জনসংখ্যা ২৬,০৫৮ জন এবং প্রতি বর্গ কিলোমিটারে ১২২৬ জন লোক বাস করে। এদের মধ্যে ১২,৯৭৪ জন পুরুষ ও ১৩,০৮৪ জন মহিলা এবং লিঙ্গ অনুপাত ৯৯। মুসলিম ধর্মালম্বী ২৫,৩৯২ জন, হিন্দু ধর্মালম্বী ৬৬৩ জন ও বৌদ্ধ ধর্মালম্বী ৩ জন।

শিক্ষা
২০১১ সালের হিসেব অনুযায়ী মাদবরেরচর ইউনিয়নের সাক্ষরতার হার ৪৩.৭% (পুরুষ ৪৩.৮%, মহিলা ৪৩.৬%)। এ ইউনিয়নে ৩টি মাধ্যমিক বিদ্যালয়, ৮টি মাদ্রাসা এবং ৮টি সরকারি প্রাথমিক বিদ্যালয় রয়েছে।

তথ্যসূত্র

শিবচর উপজেলার ইউনিয়ন
নিলখী ইউনিয়ন, শিবচর

নিলখী ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৬টি গ্রাম নিয়ে গঠিত। নিলখী ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

ভৌগোলিক উপাত্ত
নিলখী ইউনিয়নের মোট আয়তন ৩,৭২৮ একর বা ১৫.১ বর্গ কিলোমিটার।। গ্রামের সংখ্যা ৬টি। ঘরবাড়ির সংখ্যা ২,৭৯৮টি।

এ ইউনিয়নে হাট-বাজার রয়েছে ৩টি। মসজিদের সংখ্যা ২২টি এবং মন্দির ৭টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী নিলখী ইউনিয়নের ২,৭৯৮টি পরিবারে মোট জনসংখ্যা ১২,৭৭০ জন এবং প্রতি বর্গ কিলোমিটারে ৮৪৬ জন লোক বাস করে। এদের মধ্যে ৫,৯২৪ জন পুরুষ ও ৬,৮৪৬ জন মহিলা এবং লিঙ্গ অনুপাত ৮৭। মুসলিম ধর্মালম্বী ১২,৫৬৮ জন, হিন্দু ধর্মালম্বী ২০১ জন ও অন্যান্য ১ জন।

শিক্ষা
২০১১ সালের হিসেব অনুযায়ী নিলখী ইউনিয়নের সাক্ষরতার হার ৪১.১% (পুরুষ ৪২.২%, মহিলা ৪০.১%)। এ ইউনিয়নে ৩টি মাধ্যমিক বিদ্যালয় এবং ২টি সরকারি প্রাথমিক বিদ্যালয় রয়েছে।

তথ্যসূত্র

শিবচর উপজেলার ইউনিয়ন
সন্যাসিরচর ইউনিয়ন

সন্যাসিরচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৬টি গ্রাম নিয়ে গঠিত। সন্যাসিরচর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

ভৌগোলিক উপাত্ত
সন্যাসিরচর ইউনিয়নের মোট আয়তন ৪,৫৯২ একর বা ১৮.৫৮ বর্গ কিলোমিটার।। গ্রামের সংখ্যা ২৬টি। ঘরবাড়ির সংখ্যা ৩,৮৩৬টি।

এ ইউনিয়নে হাট-বাজার রয়েছে ৬টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী সন্যাসিরচর ইউনিয়নের ৩,৮৩৬টি পরিবারে মোট জনসংখ্যা ১৬,০৩৫ জন এবং প্রতি বর্গ কিলোমিটারে ৮৬৩ জন লোক বাস করে। এদের মধ্যে ৭,৮০৭ জন পুরুষ ও ৮,২২৮ জন মহিলা এবং লিঙ্গ অনুপাত ৯৫। মুসলিম ধর্মালম্বী ১৫,৫১৩ জন, হিন্দু ধর্মালম্বী ৫১৯ জন ও খ্রিস্টান ধর্মালম্বী ৩ জন।

শিক্ষা
২০১১ সালের হিসেব অনুযায়ী সন্যাসিরচর ইউনিয়নের সাক্ষরতার হার ৪২.৪% (পুরুষ ৪৫.৫%, মহিলা ৩৯.৪%)। এ ইউনিয়নে ৩টি মাধ্যমিক বিদ্যালয়, ৩টি মাদ্রাসা এবং ৯টি সরকারি প্রাথমিক বিদ্যালয় রয়েছে।

তথ্যসূত্র

শিবচর উপজেলার ইউনিয়ন
শিবচর ইউনিয়ন

শিবচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৪টি গ্রাম নিয়ে গঠিত। শিবচর ইউনিয়নের উপর দিয়ে ময়নাকাটা নদী প্রবাহিত হয়েছে।

ভৌগোলিক উপাত্ত
শিবচর ইউনিয়নের মোট আয়তন ১,৩১৯ একর বা ৫.৩৪ বর্গ কিলোমিটার।। গ্রামের সংখ্যা ৪টি। ঘরবাড়ির সংখ্যা ১,১২৮টি।

এ ইউনিয়নে হাট-বাজার রয়েছে ২টি। মসজিদের সংখ্যা ১০টি এবং মন্দিরের সংখ্যা ২টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শিবচর ইউনিয়নের ১,১২৮টি পরিবারে মোট জনসংখ্যা ৫,৩৮২ জন এবং প্রতি বর্গ কিলোমিটারে ১০০৮ জন লোক বাস করে। এদের মধ্যে ২,৬২৬ জন পুরুষ ও ২,৭৫৬ জন মহিলা এবং লিঙ্গ অনুপাত ৯৫। মুসলিম ধর্মালম্বী ৫,২৫৫ জন ও হিন্দু ধর্মালম্বী ১২৭ জন।

শিক্ষা
২০১১ সালের হিসেব অনুযায়ী শিবচর ইউনিয়নের সাক্ষরতার হার ৪০.৮% (পুরুষ ৪২.১%, মহিলা ৩৯.৬%)। এ ইউনিয়নে ১টি মাধ্যমিক বিদ্যালয় এবং ২টি সরকারি প্রাথমিক বিদ্যালয় রয়েছে।

তথ্যসূত্র

শিবচর উপজেলার ইউনিয়ন
নেলসন ম্যান্ডেলা আন্তর্জাতিক বিমানবন্দর

নেলসন ম্যান্ডেলা আন্তর্জাতিক বিমানবন্দর , এছাড়াও প্রায়া আন্তর্জাতিক বিমানবন্দর নামে পরিচিত, হল সান্টিয়াগো দ্বীপের কেপ ভার্দের একটি বিমানবন্দর। এটি পুরানো ফ্রান্সিসকো মেন্ডেস আন্তর্জাতিক বিমানবন্দরকে প্রতিস্থাপন করে তৈরী।  অক্টোবর ২০০৫ এ চালু হয়। এটি সান্টিয়াগো দ্বীপের দক্ষিণ-পূর্বে এবং  এবং প্রায়া শহরের কেন্দ্র থেকে প্রায় ৩ কিমি উত্তর-পূর্বে  অবস্থিত।

ইতিহাস 
নতুন বিমানবন্দরে প্রথম ফ্লাইটটি ২০০৫ সালের ৬ অক্টোবর কেপ ভার্দের সাল থেকে এসে নেমেছিল।  যদিও বিমানবন্দরটি রাজধানী এবং বৃহত্তম শহর, প্রায়ার পাশাপাশি সান্তিয়াগো দ্বীপকে সেবা দিয়ে যাচ্ছে। কেপ ভার্ডের সবচেয়ে ব্যস্ততম আন্তর্জাতিক বিমানবন্দরটি আমালকার ক্যাব্রাল আন্তর্জাতিক বিমানবন্দরটি সাল এর ছোট দ্বীপে অবস্থিত।

২০১২ সালের জানুয়ারিতে কেপ ভার্দে সরকারের একটি বিবৃতিতে উল্লেখ করে যে, প্রায়া আন্তর্জাতিক বিমান বন্দরটির নাম পরিবর্তন করে দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার নামে রাখা হল, যিনি কোনও বিতর্ক ছাড়াই আফ্রিকার স্বাধীনতার প্রতীক।  নতুন প্রস্থান হল সহ আধুনিকীকরণের কাজগুলি জুলাই ২০১৮ এ শেষ হওয়ার জন্য নির্ধারন করা হয়েছিল

পরিসংখ্যান

আরও দেখুন 

 সান্টিয়াগো, কেপ ভার্দে-এ ভবন এবং কাঠামোর তালিকা

তথ্যসূত্র

বহিঃসংযোগ 

 অ্যারোপোর্তো দা প্রায়া , এএসএ 
 প্রায়ার জন্য টিএসিভি সময়সূচী

উদ্ধৃতি শৈলীতে পর্তুগিজ ভাষার উৎস (pt)
উইকিউপাত্তে স্থানাঙ্ক আছে
উমেদপুর ইউনিয়ন

উমেদপুর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৬টি গ্রাম নিয়ে গঠিত। উমেদপুর ইউনিয়নের উপর দিয়ে ময়নাকাটা নদী প্রবাহিত হয়েছে।

ভৌগোলিক উপাত্ত 
উমেদপুর ইউনিয়নের মোট আয়তন ৪,৮৫৬একর বা ১৯.৬৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ৫,১৫৯টি।

এ ইউনিয়নে হাট-বাজার রয়েছে ৫টি। মসজিদের সংখ্যা ১২টি এবং মন্দিরের সংখ্যা ৯টি।

জনসংখ্যার উপাত্ত 
বাংলাদেশের ২০১১ সালের আদমশুমারি অনুযায়ী উমেদপুর ইউনিয়নের ৫,১৫৯টি পরিবারে মোট জনসংখ্যা ২৩,৬৭৯ জন এবং প্রতি বর্গ কিলোমিটারে ১২০৫ জন লোক বাস করে। এদের মধ্যে ১১,৭৩২ জন পুরুষ ও ১১,৯৪৭ জন মহিলা এবং লিঙ্গ অনুপাত ৯৮। মুসলিম ধর্মালম্বী ২১,২৪৪ জন, হিন্দু ধর্মালম্বী ২,৪৩৩ জন, খ্রিস্টান ধর্মালম্বী ১ জন ও অন্যান্য ১ জন।

শিক্ষা 
২০১১ সালের হিসেব অনুযায়ী উমেদপুর ইউনিয়নের সাক্ষরতার হার ৪৮.৮% (পুরুষ ৪৯.৭%, মহিলা ৪৮.০%)। এ ইউনিয়নে ১টি কলেজ, ৩টি মাধ্যমিক বিদ্যালয়, ৬টি মাদ্রাসা এবং ৮টি সরকারি প্রাথমিক বিদ্যালয় রয়েছে।

তথ্যসূত্র 

শিবচর উপজেলার ইউনিয়ন
পাঁচ্চর ইউনিয়ন

পাঁচ্চর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৯টি গ্রাম নিয়ে গঠিত।

ভৌগোলিক উপাত্ত
পাঁচ্চর ইউনিয়নের মোট আয়তন ৩,৪৪০ একর বা ১৩.৯২ বর্গ কিলোমিটার।। গ্রামের সংখ্যা ১৯টি। ঘরবাড়ির সংখ্যা ৩,৯৯৫টি।

এ ইউনিয়নে হাট-বাজার রয়েছে ৫টি। মসজিদের সংখ্যা ১০টি এবং মন্দিরের সংখ্যা ৪টি।

জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী পাঁচ্চর ইউনিয়নের ৩,৯৯৫টি পরিবারে মোট জনসংখ্যা ১৯,২৫২ জন এবং প্রতি বর্গ কিলোমিটারে ১৩৮৩ জন লোক বাস করে। এদের মধ্যে ১০,১৩১ জন পুরুষ ও ৯,১২১ জন মহিলা এবং লিঙ্গ অনুপাত ১১১। মুসলিম ধর্মালম্বী ১৮,৩৪১ জন, হিন্দু ধর্মালম্বী ৯১০ জন ও অন্যান্য ১ জন।

শিক্ষা
২০১১ সালের হিসেব অনুযায়ী পাঁচ্চর ইউনিয়নের সাক্ষরতার হার ৪৫.২% (পুরুষ ৪৬.৪%, মহিলা ৪৩.৮%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা এবং ৪টি সরকারি প্রাথমিক বিদ্যালয় রয়েছে।

তথ্যসূত্র

শিবচর উপজেলার ইউনিয়ন
সময় সীমা

একটি সময় সীমা বা নির্দিষ্ট সময়সীমা একটি ক্ষুদ্র সময়, বা একটি নির্দিষ্ট সময়ে, যার মধ্যে একটি উদ্দেশ্য বা কাজ সম্পাদন হতে হবে। একবার সে সময় অতিক্রান্ত হলে, সেটাকে বাকি (যেমন, কাজ, প্রকল্প বা স্কুল এসাইনমেন্টের ক্ষেত্রে) বিবেচনা করা যেতে পারে। যে নির্ধারিত কাজ বা প্রকল্প নির্দিষ্ট সময়সীমায় সম্পন্ন করা হয়নি কর্মচারীর কর্মক্ষমতা রেটিংএ তা বিরূপ প্রভাব ফেলতে পারে। বিদ্যালয় নির্ধারিত কাজ, প্রবন্ধ বা প্রতিবেদনের ক্ষেত্রে, নির্দিষ্ট সময়সীমা পরে জমা দিলে, শিক্ষার্থির মূল্যায়নের সময় নম্বর বা গ্রেড কমিয়ে দিতে পারে।

কিছু কিছু ক্ষেত্রে, কোন কিছু জমা দেয়া যায় না নির্দিষ্ট সময়সীমা পরে। এগুলো হতে পারে প্রস্তাবের আবেদন, বাণিজ্যিক দরপত্রের জন্য প্রস্তাব, এবং বিশ্ববিদ্যালয় আবেদনের তারিখ। বিদ্যালয়, বিশ্ববিদ্যালয় এবং কাজের প্রতিযোগিতার ক্ষেত্রে পরীক্ষার সময় সীমা অতিক্রম করলে, পরীক্ষার্থীদের অবশ্যই তাদের কলম বা পেন্সিল এবং লেখা বন্ধ করতে হবে।

প্রকল্প ব্যবস্থাপনায় সময়সীমা প্রায়ই মাইলস্টোন হিসেবে চিহ্নিত করা হয়।

তথ্যসূত্র 

পরিকল্পনা
রুকুনপুর উচ্চ বিদ্যালয়

রুকুনপুর উচ্চ বিদ্যালয় একটি ভারতীয় বিদ্যালয়। এটি পশ্চিমবঙ্গের মুর্শিদাবাদ জেলার অধীনস্থ হরিহরপাড়া ব্লকের রুকুনপুর গ্রামে অবস্থিত।

ইতিহাস

একাডেমিক বিভাগ

সহ - পাঠক্রম সংক্রান্ত কার্যক্রম

আরো দেখুন

তথ্যসূত্র 

পশ্চিমবঙ্গের শিক্ষাপ্রতিষ্ঠান
১৯৫৭-এ প্রতিষ্ঠিত শিক্ষাপ্রতিষ্ঠান
কাঞ্চিপাড়া রেলওয়ে স্টেশন

কাঞ্চিপাড়া রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। কাঞ্চিপাড়া রেলওয়ে স্টেশনটি বর্তমানে অব্যবহৃত অবস্থায় আছে।

ইতিহাস 
ত্রিমোহনী রেলওয়ে স্টেশন থেকে ব্রহ্মপুত্র নদের বালাসী ফেরিঘাট সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটের কাঞ্চিপাড়া রেলওয়ে স্টেশন।

পরিষেবা 
কাঞ্চিপাড়া রেলওয়ে স্টেশনে বর্তমানে কোন ট্রেন পরিষেবা নেই।

সম্পর্কিত নিবন্ধ 
পার্বতীপুর-পঞ্চগড় লাইন

তথ্যসূত্র 

গাইবান্ধা জেলার রেলওয়ে স্টেশন
বাংলাদেশের অব্যবহৃত রেলওয়ে স্টেশন
বালাসিঘাট রেলওয়ে স্টেশন

বালাসিঘাট রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। বালাসিঘাট রেলওয়ে স্টেশন বর্তমানে অব্যবহৃত অবস্থায় আছে।

ইতিহাস
ত্রিমোহনী রেলওয়ে স্টেশন থেকে ব্রহ্মপুত্র নদের বালাসী ফেরিঘাট সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় বালাসিঘাট রেলওয়ে স্টেশন।

পরিষেবা
বালাসিঘাট রেলওয়ে স্টেশনে বর্তমানে কোন ট্রেন পরিষেবা নেই।

সম্পর্কিত নিবন্ধ
বালাসী ঘাট

তথ্যসূত্র

বাংলাদেশের অব্যবহৃত রেলওয়ে স্টেশন
গাইবান্ধা জেলার রেলওয়ে স্টেশন
ভরতখালী রেলওয়ে স্টেশন

ভরতখালী রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি  রেলওয়ে স্টেশন।  ভরতখালী রেলওয়ে স্টেশন বর্তমানে অব্যবহৃত অবস্থায় আছে।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি(তিস্তামুখ) পর্যন্ত    ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মাণ করে। এসময় ভরতখালী রেলওয়ে স্টেশন তৈরি করা হয়। নাব্যতা সংকটের কারণে এই ঘাটটি বন্ধ করে ফুলছড়ি উপজেলার বালাসিঘাট রেলওয়ে স্টেশন পর্যন্ত নেওয়া হয়।

পরিষেবা
ভরতখালী রেলওয়ে স্টেশনে বর্তমানে কোন ট্রেন পরিষেবা নেই।

ঘাট স্টেশন
ভরতখালী রেলওয়ে স্টেশন থেকে ফুলছড়িঘাট পর্যন্ত রেললাইন 
তৈরী করা হয় । কেননা নাব্যতা সংকটের কারণে তিস্তামুখ ঘাটটি অচল হয়ে যায়। রেলফেরিতে নদী পার হয়ে বাহাদুরাবাদ ঘাট থেকে দেশের বিভিন্ন অঞ্চলে ট্রেনে যাওয়া যেতো। আবারো নদীতে নাব্যতা সংকট শুরু হলো ফুলছড়ি ঘাটটি বালাসিঘাটে স্থানান্তরিত করা হয়।

সম্পর্কিত নিবন্ধ
বুড়ীমারি-লালমনিরহাট-পার্বতীপুর লাইন

তথ্যসূত্র

গাইবান্ধা জেলার রেলওয়ে স্টেশন
বাংলাদেশের অব্যবহৃত রেলওয়ে স্টেশন
কোম্মারেড্ডি সুরেন্দর রেড্ডি

কোম্মারেড্ডি সুরেন্দর রেড্ডি ভারতের তেলেঙ্গানার একজন রাজনীতিবিদ ছিলেন। তিনি অন্ধ্রপ্রদেশ বিধানসভার বিধায়ক ছিলেন। তিনি অন্ধ্রপ্রদেশ সরকারের একজন মন্ত্রী হিসেবেও দায়িত্ব পালন করেছিলেন।

জীবনী
কোম্মারেড্ডি সুরেন্দর রেড্ডি ১৯৮৫ সালে মেদচাল থেকে অন্ধ্রপ্রদেশ বিধানসভার বিধায়ক হিসেবে নির্বাচিত হয়েছিলেন। পরবর্তীতে, তিনি অন্ধ্রপ্রদেশ সরকারের বনমন্ত্রী হিসেবে নিযুক্ত হয়েছিলেন।

কোম্মারেড্ডি সুরেন্দর রেড্ডি ২০২০ সালের ২ ফেব্রুয়ারি প্রয়াত হন।

তথ্যসূত্র

২০২০-এ মৃত্যু
তেলুগু দেশম পার্টির রাজনীতিবিদ
১৯৪০-এর দশকে জন্ম
অন্ধ্রপ্রদেশ বিধানসভার সদস্য ১৯৮৫-১৯৮৯
মাদ্রাজ পারমাণবিক বিদ্যুৎ কেন্দ্র

মাদ্রাজ পরমাণু বিদ্যুৎ কেন্দ্র হ'ল ভারতের চেন্নাই শহর প্রায় ৮০ কিলোমিটার (৫০ মাইল) দক্ষিণে কালাপক্কামে অবস্থিত একটি বিস্তৃত পারমাণবিক বিদ্যুৎ উৎপাদন কেন্দ্র। এখানে জ্বালানী পুনরায় প্রসেসিং এবং দ্রুত প্রজননকারী চুল্লিগুলির জন্য প্লুটোনিয়াম জ্বালানী ফ্যাব্রিকেশন'সহ (এফবিআর) বর্জ্য পরিশোধনের সুবিধাসমূহে অন্তর্ভুক্ত রয়েছে। এটি ভারতের প্রথম সম্পূর্ণ দেশীয়ভাবে নির্মিত পারমাণবিক বিদ্যুৎ কেন্দ্র, যেখানে দুটি ইউনিটের মধ্যে প্রতিটির উৎপাদন ক্ষমতা ২২০ মেগাওয়াট। স্টেশনটির প্রথম এবং দ্বিতীয় ইউনিট যথাক্রমে ১৯৮৩ এবং ১৯৮৫ সালে চালু হয়। স্টেশনটি চুল্লী-কুল্যান্ট দুর্ঘটনার ক্ষেত্রে দ্বিস্তরীয় কংক্রিটের আচ্ছাদন'সহ সুরক্ষার উন্নতি একটি চুল্লি ভবনের মধ্যে রয়েছে চুল্লীগুলি।  এছাড়াও একটি অন্তর্বর্তীকালীন সঞ্চয় সুবিধা (আইএসএফ) কালাপক্কামে অবস্থিত।

ইতিহাস 
নির্মাণের সময়, যথাযথ অবকাঠামোগত ব্যবস্থাপনার এবং পরিচালনার সরঞ্জামের অভাবে প্রথম ইউনিটে ১৮০ টন গুরুত্বপূর্ণ সরঞ্জাম উত্তোলনের জন্য সমগ্র ভারতের বিভিন্ন প্রান্ত থেকে মোট ৩.৮ লক্ষ (৩৮০,০০০) রেল স্লিপার (লগগুলি) আনা হয়।

জুলাই ২০১৫ সালের মধ্যে প্রোটোটাইপ ফাস্ট ব্রিডার রিঅ্যাক্টর (পিএফবিআর) এর চূড়ান্ত নির্মাণ পর্যায়ে ছিল এবং আশা করা হয়  যে মার্চ ২০১৭ সালে ৫০০ মেগাওয়াট বিদ্যুৎ উৎপাদন ক্ষমতায় পৌঁছে যাবে। পরের মাসে ১,৭৫০ টন তরল সোডিয়াম কুল্যান্টের লোড চার থেকে পাঁচ মাসে হবে বলে আশা করা হয়, পরমাণু শক্তি বিভাগের সূত্র জানিয়েছে যে সর্বোচ্চ ক্ষমতায় সম্ভবত মে ২০১৭ সালের দিকেই পৌঁছে যাবে।

তথ্যসূত্র

বহিঃসংযোগ
নিউক্লিয়ার পাওয়ার কর্পোরেশন অফ ইন্ডিয়া লিমিটেড
পারমাণবিক বিদ্যুৎ কেন্দ্রের নেভিগেশন মানচিত্র (তামিল ভাষা)

তামিলনাড়ুর পারমাণবিক বিদ্যুৎ কেন্দ্র
বেসামরিক পরমাণু শক্তি দুর্ঘটনা
ক্লিয়ার (শ্যাম্পু)

ক্লিয়ার একটি ফরাসি খুশকি শ্যাম্পুর একটি ব্র্যান্ড বা মার্কা যা ব্রিটিশ-ডাচ কোম্পানী ইউনিলিভারের মালিকানাধীন। ব্র্যান্ডটি ১৯৮১ সালে চালু এবং বিশ্বব্যাপী নির্দিষ্ট  দেশে ক্লিয়ার নামে বিক্রি করা হয়, এটা আলট্রেক্স নামে গ্রীসে পরিচিত, লিনিক নামে পর্তুগালে এবং ক্লিয়ার নামে ভারতে বিক্রি হয়। ২০১০ সাল নাগাদ পণ্যটি থাইল্যান্ডে ক্লিনিক ক্লিয়ার নামে এবং ২০০০ এর দশকের শুরুতে ক্লিনিক নামে বিক্রি হত।

আরো দেখুন 
ইউনিলিভার ব্র্যান্ডের তালিকা

বহিঃসংযোগ 

শ্যাম্পুর মার্কা
ফরাসি মার্কা
ইউনিলিভার মার্কা
চুলের যত্নের পণ্য
ইতালীয় মার্কা
দুন্দার বে

দুন্দার বে (১২১০ অথবা ১২১১ – ১২৮৮) ছিলেন কায়ি গোত্রের নেতা সুলেইমান শাহের কনিষ্ঠ পুত্র এবং আরতুগ্রুল গাজীর ছোট ভাই। তিনি উসমানীয় সাম্রাজ্যের প্রতিষ্ঠাতা প্রথম উসমান-এর চাচা ছিলেন।

জীবনী 
কায়ি গোত্রের বিভাজনের সময়, দুন্দার বে তার বড় ভাই এরতুগরুলের সাথে তাদের পিতার মৃত্যুর পর স্থানান্তরিত হন। ১২৮৭ সালে এরতুগরুলের মৃত্যু হলে, তাঁর পুত্র উসমান বে গোত্রের নতুন নেতা হন। তিনি পরবর্তীকালে উসমানীয় সাম্রাজ্যের প্রতিষ্ঠাতা হিসেবে পরিচিতি লাভ করেন।

একবার উসমান একটি ছোট গ্রিক দ্বীপে আক্রমণের সিদ্ধান্ত নিলে, দুন্দার বে এর বিরোধিতা করেন। তিনি মনে করেছিলেন, এই আক্রমণ গোত্রের জন্য ধ্বংস ডেকে আনতে পারে। উসমানের আদেশ অমান্য করায়, তাঁকে তলোয়ার দ্বারা হত্যা করেন উসমান।

দুন্দার বে জানতেন যে, উসমান বেকে হত্যা করার জন্য বহু ষড়যন্ত্র হচ্ছে কিন্তু নিজে গোত্রনেতা হওয়ার লোভে তিনি এসবের বিরুদ্ধে কিছু বলেননি।

তথ্যসূত্র

১২১০-এ জন্ম
১২৮০-এ মৃত্যু
উসমানীয় রাজবংশ
১৩শ শতাব্দীর উসমানীয় সাম্রাজ্যের ব্যক্তি
ফুলছড়ি রেলওয়ে স্টেশন

ফুলছড়ি রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। ফুলছড়ি রেলওয়ে স্টেশন বর্তমানে অব্যবহৃত অবস্থায় আছে।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি(তিস্তামুখ) পর্যন্ত    ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। রেলফেরিতে নদী পার হয়ে বাহাদুরাবাদ ঘাট থেকে দেশের বিভিন্ন অঞ্চলে ট্রেনে যাওয়া যেতো। নাব্যতা সংকটের কারণে তিস্তামুখ ঘাটটি ফুলছড়ি ঘাটে নেওয়া হয়। আবারো নদীতে নাব্যতা সংকট শুরু হলো এই ঘাটটি বালাসিঘাটে স্থানান্তরিত করা হয়।

পরিষেবা
ফুলছড়ি রেলওয়ে স্টেশনে বর্তমানে কোন ট্রেন পরিষেবা নেই।

সম্পর্কিত নিবন্ধ
বালাসী ঘাট

তথ্যসূত্র

গাইবান্ধা জেলার রেলওয়ে স্টেশন
বাংলাদেশের অব্যবহৃত রেলওয়ে স্টেশন
বাংলাদেশের স্বরাষ্ট্রমন্ত্রী

বাংলাদেশের স্বরাষ্ট্রমন্ত্রী হলেন গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়ের দায়িত্বপ্রাপ্ত মন্ত্রী। তিনি স্বরাষ্ট্র মন্ত্রণালয়ের অধীনে সকল দপ্তর ও সংস্থারও মন্ত্রী।

১৯৭১ সালে বাংলাদেশের স্বাধীনতা যুদ্ধ চলাকালীন গঠিত মুজিবনগর সরকারের স্বরাষ্ট্রমন্ত্রী ছিলেন আবুল হাসনাত মোহাম্মদ কামারুজ্জামান। মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।

দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী

তথ্যসূত্র

 
বাংলাদেশের মন্ত্রণালয় অনুযায়ী মন্ত্রীদের তালিকা

বাংলাদেশের মন্ত্রী
বাংলাদেশ সরকার
হ্যাপি হার্ডি অ্যান্ড হীর

হ্যাপি হার্ডি অ্যান্ড হীর ২০২০ সালে মুক্তিপ্রাপ্ত ভারতীয় হিন্দি ভাষার একটি চলচ্চিত্র, যেটি পরিচালনা করেছেন রাকা। এই চলচ্চিত্রে হিমেশ রেশামিয়ার পাশাপাশি সোনিয়া মান অভিনয় করেছেন।

শ্রেষ্ঠাংশে
 হিমেশ রেশামিয়া – হরপ্রীত সিং লাম্বা ওরফে হ্যাপি / হর্ষবর্ধন ভাট ওরফে হার্ডি
 সোনিয়া মান – হীর
 নরেশ সুরি – হীরের বাবা
 মনমিত সিং – হ্যাপির মামা
 দীপ মন্দীপ – হ্যাপির মামি
 অশ্বিন ধর – হার্ডির ব্যবসায়িক অংশীদার
 সেজল শাহ – হার্ডির মা
 তৃপ্তি খামকার – লাতস
 ডেভিড শ – চার্লস
 রাকা – শাম্প
 কারিশমা সংঘভী – অমৃতা
 মানসী শর্মা – ববি
 জেসন ডি'সুজা – 
 নজর আব্দুল্লা –

তথ্যসূত্র

বহিঃসংযোগ
 
 বলিউড হাঙ্গামায় হ্যাপি হার্ডি অ্যান্ড হীর

হিমেশ রেশামিয়া সুরারোপিত চলচ্চিত্র
হিন্দি ভাষার চলচ্চিত্র
এইচআর মিউজিকের চলচ্চিত্র
ভারতীয় চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
গ্লাসগোয় ধারণকৃত চলচ্চিত্র

২০২০-এর দশকের হিন্দি ভাষার চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় সঙ্গীতধর্মী নাট্য চলচ্চিত্র
তিস্তামুখঘাট রেলওয়ে স্টেশন

তিস্তামুখঘাট রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। তিস্তামুখঘাট রেলওয়ে স্টেশন অব্যবহৃত অবস্থায় আছে।

ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে তিস্তামুখ পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। নাব্যতা সংকটের কারণে এই ঘাটটি বন্ধ করে ফুলছড়ি ঘাটে নেওয়া হয়। আবারো নাব্যতা সংকট হলে ফুলছড়ি ঘাটটি ফুলছড়ি উপজেলার বালাসিঘাটে পর্যন্ত নেওয়া হয়।

পরিষেবা
তিস্তামুখঘাট রেলওয়ে স্টেশনে বর্তমানে কোন ট্রেন পরিষেবা নাই।

সম্পর্কিত নিবন্ধ
চিলাহাটি-পার্বতীপুর-সান্তাহার-দর্শনা লাইন

তথ্যসূত্র

গাইবান্ধা জেলার রেলওয়ে স্টেশন
বাংলাদেশের অব্যবহৃত রেলওয়ে স্টেশন